**ПОКАНА**

**УВАЖАЕМИ Г-НE/ Г-ЖО,**

Имаме удоволствието да Ви поканим да участвате в организирано от нас събитие на тема: **„Модели на ефективна и щадяща комуникация с родители за съобщаване на лоши новини и прогнози при случаи на недоносени новородени или бебета, родени с увреждания“.** Целта на семинарае да се представят и предоставят за безплатно ползване помощни обучителни материали и видеа-живи книги, предназначени за:

* акушер-гинеколози, неонатолози, лекари специалисти

по пренатална медицина, педиатри;

* медицински сестри и акушерки.

Събитието е посветено на разпространение на резултатите по проект: “*Обучителна програма за медицински персонал, подкрепящ родители на новородени с увреждания и комплексни потребности - MedVET“ № 2017-1-TR01-KA202-045932,* финансиран по програма “Еразъм +” на ЕС.

Семинарът ще се проведе на **22.10.2020 г.** (четвъртък) в гр. Плевен, хотел „Сити“, ул. „Стоян Заимов“ 2А, Конферентна зала, партер

Начален час за регистрация на участниците: **16:00 часа**

Час на официалното откриване: **16:30 часа**

Час на закриване: **18:00 часа**

В събитието ще вземат участие експерти от България и Белгия. Програмата включва тематични презентации, свързани с:

* Модели на взаимодействие с родители на недоносени деца и новородени с вродени увреждания;
* Общуване със семейството на пациента;
* Психологическа подкрепа на медицинските специалисти и превенция от синдром на професионалното прегаряне – Бърнаут;
* Увреждания и специални потребности и др.

Ще бъдат показани и специално заснетите 16 „Живи книги“ с лекари от България, Румъния и Турция и родители на новородени с увреждания от Белгия, България, Турция и Румъния.

Организатор на събитието e Национална асоциация на работещите с хора с увреждания, гр. Пловдив.

В допълнение ще бъдат обсъдени възможности за насърчаване на между секторното сътрудничество в областите здравеопазване, ранна интервенция, ранно детско развитие и социална закрила.

Моля да потвърдите присъствието си до **20-ти октомври 2020г**., за да Ви предвидим като наш гост. Потвърждението си изпратете на електронна поща: info@narhu.org. При необходимост може да се свържете с нас на телефонен номер: **0888 873603.**

**За нас, в качеството ни на организатори, ще бъде удоволствие да сте наш гост!** Уверяваме Ви, че събитието ще се проведе при спазване на всички противоепидемични мерки, а всеки участник ще получи индивидуален конферентен пакет и сертификат за участие.

**С уважение,**

***Екипът на проект „MEDVET ”***